Аповесць “Planktonus Vulgaris” сплецена з супярэчнасцей лібералізму і антылібералізму. З аднаго боку, Канстанцін Дарожкін хоча рэалізаваць сябе ў фінансава-эканамічнай сферы. З іншага боку – у літаратуры, якая, па сутнасці, антаганіст свету “залатога цяльца”. Гэта супярэчлівасць стрымлівае развіццё “героя” як асобы, ён не мяняецца якасна. Але па меры разгортвання сюжэта ў сістэме каштоўнасцей Канстанціна Дарожкіна ўсё ж пераважае ліберальная канцэпцыя свету. Яна ідзе і з яго сям’і, і ад сяброў, умацоўваецца на месцы працы.